
ANUNCI

El Ple de l’Ajuntament, en sessió del dia 20 de maig del 2021, va aprovar inicialment les BASES REGULADORES PER A L’ATORGAMENT DE MICROCRÈDITS PER PART DE L’AJUNTAMENT DE MANRESA A PETITS PROPIETARIS PER A L’ARRANJAMENT D’HABITATGES BUITS. En compliment d’allò previst a l’article 124.2 del Decret 179/1995, de 13 de juny, pel qual s’aprova el Reglament d’Obres, Activitats i Serveis dels ens locals, se sotmet a informació pública per un termini de vint dies a comptar a partir de la publicació al Butlletí Oficial de la Província de Barcelona, per a la presentació de reclamacions i al·legacions. Transcorregut aquest termini sense que s’hagi formulat cap al·legació o impugnació, l’acord d’aprovació esdevindrà definitiu.

El text de les BASES REGULADORES PER A L’ATORGAMENT DE MICROCRÈDITS PER PART DE L’AJUNTAMENT  DE  MANRESA  A  PETITS  PROPIETARIS  PER  A  L’ARRANJAMENT D’HABITATGES BUITS és el següent:

BASES REGULADORES PER A L’ATORGAMENT DE MICROCRÈDITS PER PART DE L’AJUNTAMENT DE MANRESA A PETITS PROPIETARIS PER A L’ARRANJAMENT D’HABITATGES BUITS.

1	OBJECTE I FINALITAT


Els microcrèdits regulats en aquestes bases tenen per objecte concedir crèdits sense interès per a les obres  d’adequació  de  les  condicions  d’habitabilitat  d’habitatges privats  buits,  situats  dins  del municipi de Manresa amb preferència pel centre històric de la ciutat, sobre els que s’aplicaran les directrius determinades en el Decret 141/2012, pel qual es regulen les condicions d’habitabilitat dels habitatges i la cèdula d’habitabilitat.





En aquest sentit, quan s’aprovi la convocatòria corresponent, es prioritzarà l’atorgament de microcrèdits d’aquells habitatges buits situats al centre històric de Manresa (segons plànol adjunt com a annex I), i en el cas que no s’esgoti la dotació pressupostària prevista, amb el sobrant s’atendran les sol·licituds dels habitatges situats a qualsevol zona de la ciutat.


Aquestes bases es redacten com a eina d’utilitat ciutadana, per l’interès social i amb la finalitat pública de  servir  per  a  la  millora  dels  immobles,  per  poder  disposar  dels  habitatges  al  servei  de  les necessitats socials actuals.

Dóna compliment a l’actuació E 32, definida en el Pla Local de l’Habitatge 2017-2022, aprovat pel Ple municipal, en data 15 de juny de 2017.

La concessió dels microcrèdits, amb un tipus d’interès del 0%, no serà incompatible amb altres subvencions convocades per qualsevol altre administració pública amb la mateixa finalitat.


2        ÀMBIT

Es consideraran inclosos dins l’àmbit d’aplicació d’aquestes bases, tots els habitatges d’edificis, que reuneixin els requisits, situats dins del municipi de Manresa, si bé tindran  preferència els ubicats al centre històric de la ciutat.


3        RÈGIM JURÍDIC

Els microcrèdits als quals fan referència aquestes bases tenen caràcter voluntari i eventual, no generen cap dret a l’obtenció d’altres subvencions en anys posteriors i no es poden al·legar com a precedent.

La gestió dels microcrèdits s’efectuarà d’acord amb els principis de publicitat, transparència, concurrència, objectivitat, igualtat, no discriminació, eficàcia i eficiència.

Els microcrèdits estan subjectes a limitació pressupostària i al compliment de la seva finalitat. Tenen naturalesa jurídica pública, definits com a crèdits a concedir   per l’Administració Pública, sense interès, sotmesos al règim jurídic que estableix la Disposició Addicional Sexta de la Llei estatal
38/2003, General de Subvencions.

En tot allò no previst en aquestes bases, els serà d’aplicació l’Ordenança General de Subvencions de l’Ajuntament de Manresa, les bases generals d’atorgament de subvencions que formin part de les bases d’execució del pressupost municipal, la Llei estatal 38/2003, General de Subvencions, el seu Reglament de desenvolupament, aprovat pel Reial Decret 887/2006,  i la resta de dret administratiu i privat.

Correspondrà a l’Ajuntament de Manresa la facultat de resoldre qualsevol qüestió que es pugui presentar en relació a la interpretació d’aquestes bases.


4	CONDICIONS I QUANTIA DELS MICROCRÈDITS

Els  microcrèdits  tindran  un 0%  d’interès,  amb  un  termini màxim de devolució de 6 anys i una amortització per quotes mensuals.

Comprovat el compliment dels requisits, es fixarà l’import del crèdit, tenint en compte el límit de la disponibilitat pressupostària de la convocatòria.


Es determina un import màxim per a un o dos habitatges de 12.000 euros, de manera que la suma de les dues sol·licituds que es poden presentar per part de les mateixes persones propietàries o usufructuàries no podrà superar aquest import.

L’import del crèdit cobrirà la totalitat del pressupost de l’obra a finançar, exclòs l’IVA, fins un màxim de
12.000 euros per a una o dues sol·licituds, i amb el límit de la dotació pressupostària disponible en cada moment.

En el supòsit de rebre més d’un ajut públic, la suma de tots els ajuts, inclòs el microcrèdit, no podrà superar el 100% del pressupost de les obres subvencionades, exclòs l’IVA.


5	DOTACIÓ PRESSUPOSTÀRIA DEL PROGRAMA

El crèdit pressupostari serà el que es consignarà en el pressupost corresponent a l’exercici de cada convocatòria.


6	REQUISITS DELS SOL·LICITANTS

Els sol·licitants dels microcrèdits objecte d’aquestes bases, hauran de reunir els següents requisits :

a.   Ser persones físiques o jurídiques, que no formin part del sector públic i ser propietàries o usufructuàries de l’habitatge sobre el qual es durà a terme l’actuació que es finança.
En  queden  excloses  les  persones  físiques,  jurídiques  o  entitats  financeres,  considerades  grans tenidores, d’acord amb el que estableixi la legislació vigent en el moment d’aprovar la convocatòria.
b.   Que la persona propietària o titular es trobi al corrent en el compliment de les obligacions tributàries i amb la Seguretat Social, d’acord amb la Llei estatal 38/2003.
c.	Que no hagi incorregut en falses declaracions en facilitar la informació exigida per a participar en la convocatòria.
d.   Que no es trobi incurs en cap prohibició per rebre subvencions, d’acord amb el previst en la
Llei estatal 38/2003.



7	CARACTERÍSTIQUES DELS HABITATGES ADMESOS

En general, l’habitatge haurà de complir els següents requisits :

a.   L’habitatge ha d’estar desocupat a la data de la sol·licitud i durant l’execució de les obres a finançar.
b.   L’edifici no haurà d’estar dins d’àmbits de planejament inclosos dins del primer sexenni.
c.	El règim i condicions urbanístiques aplicables a l’edifici hauran de ser compatibles amb les obres que es financen.
d.   L’edifici no haurà d’estar declarat en ruïna.
e.   L’edifici no haurà de tenir incoat, en tràmit o resolt, expedient de protecció de la legalitat urbanística, ordre d’execució o mesures cautelars que comportin o puguin comportar l’alteració de les obres a finançar.
f.	L’edifici, el seu accés i els elements comuns de l’edifici, hauran d’acomplir condicions de seguretat i salubritat en aquells aspectes que afectin a l’habitatge. Podrà valorar-se l’admissió de l’execució simultània d’obres de poca envergadura per aconseguir aquestes condicions, no finançables.
g.   Les obres a finançar, abans del seu inici, hauran de disposar de les llicències, comunicacions o d’altres autoritzacions que siguin preceptives.
h.   Les obres podran referir-se a un habitatge que ja tingui la cèdula d’habitabilitat, però que requereixi obres per mantenir o aconseguir novament les condicions mínimes d’habitabilitat.


8	DESPESES FINANÇABLES

A efectes del còmput del cost total d’execució de les obres no es tindrà en compte les despeses de redacció del projecte i informes, direcció d’obra, taxes, impostos o llicències (en aquest sentit, l’IVA no es considerarà en cap cas, una despesa subvencionable).

Les obres susceptibles de ser finançades són :

	Dotació dels elements mínims de l’equip de cuina (aigüera, cocció, extracció de fums).
	Dotació dels elements mínims de la cambra higiènica (rentamans, inodor, plat de dutxa, ventilació).
	Accessibilitat interior de l’habitatge.
	Evitar perill per pavimentació deficient.
	Instal·lació elèctrica mínima.
	Instal·lació d’aigua calenta sanitària mínima.(inclou la caldera o sistema alternatiu)
	Obres necessàries per poder Instal·lar una rentadora (no inclouen la rentadora).
	Col·locació de baranes en desnivells interiors.
	Demolició i/o construcció d’envans, no estructurals, per tal d’aconseguir habitacions. (inclou obertures per al millor accés a estances necessàries per a l’habitabilitat)
	Instal·lació de portes. (inclou les portes)
	Mesures d’eficiència energètica, aïllament tèrmic, estanqueïtat o ventilació que no afectin als elements comunitaris.
	Obres per evitar problemes de salubritat (humitats, sanejament).
	Sistema elèctric d’il·luminació de l’espai d’accés a l’habitatge.


Com a requisit indispensable per poder rebre el crèdit, s’haurà de justificar per part del sol·licitant i verificar per la comissió d’avaluació, que amb l’execució de totes les obres que s’especifiquin en la memòria valorada de la sol·licitud, s’aconseguiran les condicions d’habitabilitat mínimes per obtenir la cèdula d’habitabilitat.


9      TERMINI, FORMA I LLOC DE PRESENTACIÓ DE LES SOL·LICITUDS

El termini de presentació de sol·licituds s’iniciarà l’endemà de la publicació de l’extracte de la convocatòria en el Butlletí Oficial de la Província de Barcelona, prèvia comunicació a la Base de Dades Nacional de Subvencions (BDNS).  El termini de presentació de sol·licituds finalitzarà el dia que es fixi en la convocatòria.

S’adjunta com annex 2 un model de sol·licitud.

La presentació de la sol·licitud implica l’acceptació de les bases.

La  sol·licitud  a  través  de  mitjans  electrònics  es  realitzarà  a  través  de  la  seu  electrònica  de l’Ajuntament de Manresa  a l’adreça: http://www.manresa.cat/subvencions.

Les persones que no estan obligades a presentar les instàncies telemàticament, podran presentar la sol·licitud igualment a través de mitjans electrònics o bé mitjançant sol·licitud a   l’Oficina Municipal d’Habitatge.

Cada sol·licitud presentada farà  referència únicament a un habitatge.

Les persones propietàries o usufructuàries podran presentar fins a dues sol·licituds, corresponent cada una a un habitatge. La limitació sobre les persones sol·licitants també s’aplica als altres titulars del dret de propietat o del dret d’usdefruit sobre el mateix habitatge que no hagin sol·licitat el microcrèdit.


En les properes convocatòries de microcrèdits no podran sol·licitar-se crèdits per un habitatge que ja hagi sigut objecte d’un microcrèdit en anteriors convocatòries.

A les sol·licituds s’hi haurà d’adjuntar la documentació següent:

	Còpia del DNI/NIE o CIF de la persona sol·licitant
	Còpia del document acreditatiu dels poders del representant de l’entitat en cas de persones jurídiques i DNI/NIE de la persona signant per actuar com a representant legal de l’empresa, si s’escau
	Documentació acreditativa de la titularitat sobre el dret de propietat o d’usdefruit de l’habitatge.
	Declaració responsable del sol·licitant respecte al compliment dels requisits d’admissió, segons model que s’adjunta com annex 3
	Documentació acreditativa d’altres subvencions concedides per a la mateixa finalitat
	Memòria valorada de les obres objecte de la sol·licitud del crèdit (descripció i pressupost desglossat per partides). La memòria també ha d’incloure la part de les obres no finançables amb el microcrèdit que siguin necessàries per aconseguir les condicions d’habitabilitat de l’habitatge. En aquest sentit, la persona sol·licitant s’obliga a l’execució de totes les obres necessàries que requereixi l’habitabilitat de l’habitatge.
	Fotografies de l’estat actual de l’habitatge

Els models dels impresos normalitzats de la sol·licitud (annex 2) i de la declaració responsable (annex
3) es podran obtenir a l’Oficina municipal d’Habitatge (c. Amigant, núm. 5), a  l’OAC i a la pàgina web municipal. http://www.manresa.cat/subvencions.

L’Ajuntament de Manresa pot fer, en qualsevol moment, telemàticament o per altres mitjans, les comprovacions necessàries per verificar la conformitat de les dades d’aquestes declaracions i documentació presentades.

L’Ajuntament de Manresa, en el procés de valoració de les memòries valorades, pot sol·licitar, per escrit o mitjançant entrevista personal, la informació complementària, les dades o les acreditacions que consideri necessàries, així com realitzar inspeccions de l’habitatge. De no poder-se realitzar les comprovacions o inspeccions necessàries per valorar la sol·licitud, aquesta quedarà exclosa del procés d’adjudicació.

Un  cop  examinades  les  sol·licituds i  documentació  presentada,  si  no  compleixen  els  requisits establerts en aquestes bases i/o no s’esmenen els defectes o adjunten els documents preceptius, es considerarà que desisteixen de la seva sol·licitud, d'acord amb el que disposa l'article 68 de la Llei estatal 39/2015, del procediment administratiu comú de les administracions públiques.

El destí dels microcrèdits no podrà alterar-se, llevat que, excepcionalment, es puguin admetre modificacions de les obres descrites en la memòria de la sol·licitud per part del personal tècnic d’Habitatge de l’OMH, sempre i quan s’aconsegueixin les condicions d’habitabilitat de l’habitatge i no es redueixi la part del pressupost de les obres finançables per sota de l’import del microcrèdit concedit.


10      PROCEDIMENT DE CONCESSIÓ

El procediment de concessió es tramitarà en règim de concurrència no competitiva, d’acord amb els principis establerts a l’article 8 de la Llei estatal 38/2003, General de Subvencions, en tot el que sigui aplicable al règim jurídic específic dels crèdits.

Correspondrà la instrucció i la resolució del procediment de cada convocatòria i de concessió de cada crèdit a la regidoria delegada d’habitatge o regidoria que la substitueixi, d’acord amb la delegació de competències establerta en el cartipàs municipal.


11	FORMA D’AVALUACIÓ: COMISSIÓ TÈCNICA AVALUADORA

La Secció d’Habitatge comprovarà el compliment dels requisits de totes les sol·licituds.

En el supòsit que les obres de rehabilitació de l’habitatge puguin interferir en el règim de protecció pública de l’edifici, es suspendrà el procediment per tal que la Comissió Permanent de Patrimoni de l’Ajuntament, que funciona com a ponència tècnica, emeti el seu informe, amb caràcter previ a l’avaluació de la sol·licitud.

Les sol·licituds seran avaluades, d’acord amb els principis establerts a l’article 8 de la Llei estatal
38/2003, General de Subvencions.

L’atorgament dels ajuts es realitzarà amb diferents rondes. En una primera es tindran en compte aquelles sol·licituds relatives a habitatges situats dins del centre històric de la ciutat (segons plànol de l’annex I). En el cas que la dotació pressupostària prevista no cobreixi l’import de les obres de totes aquestes sol·licituds, es procedirà a sorteig.

Per realitzar el sorteig, s’assignarà un número a cada sol·licitud de l’àmbit de centre històric, segons ordre d’entrada al registre, i es triarà aleatòriament mitjançant sistema informàtic, un número a partir del qual s’assignaran les adjudicacions fins  esgotar el pressupost.

Si un cop aplicat el procediment d’assignació de microcrèdits als habitatges del centre històric no s’esgota la dotació pressupostària de la convocatòria, amb el sobrant s’atendran les sol·licituds dels habitatges situats a qualsevol zona de la ciutat. En el cas que aquest sobrant no cobreixi l’import de les obres de totes aquestes sol·licituds, es procedirà a sorteig amb el mateix sistema esmentat anteriorment.

La convocatòria podrà preveure que es faci amb caràcter de convocatòria oberta o la previsió d’ampliació de crèdits.

L’encarregada de la valoració de les sol·licituds presentades, basant-se en l’aplicació dels criteris de concessió establerts, serà una comissió tècnica avaluadora integrada per:

-	El/la cap de Servei de Drets Socials
-	El/la cap de la Secció d’Habitatge i desenvolupament comunitari (OMH)
-	Un tècnic/a arquitecta de la OMH)
-            Un tècnic/a del Servei d’Urbanisme
-            Una persona designada per l’empresa municipal FORUM.
-            Una persona designada per la Secció de Suport jurídic de l’Àrea de drets i serveis a les persones


Aquesta comissió tindrà la facultat de proposar la denegació de les sol·licituds que incompleixin els requisits i condicions establertes en aquestes bases.



12      RESOLUCIÓ

Emès l’informe per part de la comissió tècnica avaluadora, la regidoria delegada d’habitatge emetrà proposta de resolució i l’òrgan municipal competent aprovarà l’atorgament del crèdit o la seva denegació.

Els crèdits concedits s’entendran acceptats plenament en els termes i condicions establertes en aquestes bases, si en el termini de 15 dies hàbils des de l’endemà de la notificació de la concessió, no es manifesta per part del beneficiari la seva renúncia expressa.


La resolució d’atorgament del crèdit especificarà les condicions tècniques i econòmiques i requerirà, per a la seva plena efectivitat, la signatura d’un conveni que contindrà les obligacions mútues entre cada un dels beneficiaris i l’Ajuntament de Manresa. S’adjunta con annex 4 el model de conveni.

La resolució municipal d’atorgament del crèdit no allibera al beneficiari de tramitar la comunicació o la sol·licitud de llicència urbanística.

La resolució d’atorgament s’haurà d’adoptar en el termini de 6 mesos a partir de l’endemà de la finalització del termini de presentació de sol·licituds. Transcorregut el termini fixat sense que s’hagi notificat una resolució expressa, s’entendrà desestimada la sol·licitud.

Aquesta resolució es notificarà als interessats per qualsevol dels mitjans previstos a la Llei estatal
39/2015  i s’enviarà a la Base de Dades Nacional de Subvencions (BDNS) per a la seva publicació, d’acord amb el que s’estableix a l’article 20 de la Llei estatal 38/2003.

La resolució del procediment posa fi a la via administrativa i, contra la mateixa, es pot interposar recurs contenciós administratiu en el termini de dos mesos a comptar des del dia següent a la seva notificació. Alternativament i de forma potestativa, es podrà interposar recurs de reposició davant el mateix òrgan que ha dictat l’acte en el termini d’un mes a comptar des del dia següent a la seva notificació.


13      MODIFICACIÓ DE LES RESOLUCIONS DE CONCESSIÓ

L’Ajuntament de Manresa té la facultat de revisar els crèdits concedits i modificar la resolució de concessió en el cas d'alteració de les condicions que s'han tingut en compte per a la concessió del crèdit.

El beneficiari podrà retornar anticipadament l’import pendent i cancel·lar totalment o parcialment el crèdit, si ho considera oportú.


14      OBLIGACIONS DE LES PERSONES BENEFICIÀRIES

Els beneficiaris hauran de:

a)   Executar les obres detallades en la memòria valorada, que han fonamentat la concessió del crèdit en el termini de 6 mesos, a comptar des del dia següent al de la disponibilitat del crèdit.

b)   Sotmetre’s a les actuacions de comprovació, a efectuar pels serveis tècnics de l’Ajuntament, així com al control financer que puguin realitzar els òrgans de control competents.

c)   Retornar els crèdits en el termini de 6 anys i en quotes mensuals segons les condicions fixades en la resolució d’atorgament i/o en el conveni. El conveni contindrà les obligacions mútues i establirà la quantia del préstec concedit, la periodicitat de les amortitzacions i la forma de supervisió i seguiment de les obres per part de l’Ajuntament.

La primera quota de devolució del crèdit  es farà efectiva el primer dia del mes següent a l’ingrés de l’import aprovat com a crèdit.
El procediment de devolució dels crèdits atorgats es regularà per la normativa específica sobre subvencions que sigui aplicable i per la legislació general tributària i de recaptació, així com per la legislació de procediment administratiu comú i del règim local.

Les quotes de devolució del crèdit tindran la consideració d’ingressos de dret públic.

Quan el beneficiari sigui una persona jurídica, seran responsables subsidiaris de la devolució del crèdit els administradors o persones assimilables per les seves responsabilitats legals o estatutàries.


La transmissió de la propietat o del dret d’us sobre l’habitatge objecte de les obres finançades, no alliberarà al beneficiari del crèdit de l’obligació de la seva devolució, sent el crèdit concedit una obligació personal.


15   DISPONIBILITAT DELS MICROCRÈDITS CONCEDITS

La disponibilitat dels microcrèdits concedits es farà efectiva en el termini màxim d’un mes a partir del dia següent a la signatura del conveni, d’acord amb el pla de disposició de fons de la Tresoreria municipal.



16      JUSTIFICACIÓ DELS MICROCRÈDITS

Les persones beneficiàries dels microcrèdits han de presentar a l’Ajuntament de Manresa, en el termini màxim de 7 mesos, a comptar des de l’endemà de la disponibilitat del crèdit, el comunicat de finalització de l’execució de les obres, justificant el compliment de la finalitat per a la qual es va concedir el microcrèdit, mitjançant la presentació de la documentació següent:

-	Factures justificatives pagades per les persones beneficiàries.
-	Llicència d’obres o comunicació prèvia, en el seu cas.
-	Fotografies de les obres executades.

Tota aquesta documentació haurà de ser presentada per original i fotocòpia per a la seva verificació. La Comissió Tècnica d’Avaluació comprovarà que les factures presentades es corresponen amb la realitat i s’ajusten a preus normals de mercat.

En el supòsit que les obres no poguessin iniciar-se per responsabilitat de l’Ajuntament en la tramitació de la comunicació o sol·licitud de llicència urbanística que les obres requerissin, es descomptarà del còmput del termini d’execució de les obres i de justificació, el temps de tramitació municipal.



17        INCOMPLIMENT I REINTEGRAMENT FORÇÓS

En cas d’incompliment de les condicions establertes en aquestes bases, en el corresponent acte d’atorgament o en el conveni, seran d’aplicació les disposicions relatives al reintegrament de subvencions previstes en la Llei estatal 38/2003, General de Subvencions,  en el seu Reglament, aprovat pel Reial Decret 887/2006, en l’Ordenança General de Subvencions de l’Ajuntament  i en les bases generals d’atorgament de subvencions que formin part de les bases d’execució del pressupost municipal.

El beneficiari té l’obligació de retornar íntegrament l’import del crèdit concedit, pendent de devolució, en els casos d’incompliment següents:

a)   Si en el termini dels 7 mesos següents al dia de percepció del crèdit, no justifica l’execució de les obres de rehabilitació.(obres acabades i habitabilitat aconseguida)

b)   Impagament de 2 quotes d’amortització consecutives i/o alternes.

c)   Si no executa les obres necessàries per aconseguir les condicions mínimes d’habitabilitat de l’habitatge.

d)   El falsejament, la inexactitud o l’omissió de les dades subministrades que hagin servit per a la concessió o justificació del crèdit.

e)   Altres supòsits previstos en la normativa d’aplicació.


En els supòsits d’incompliment de les lletres a i b,  abans d’iniciar-se el procediment de reintegrament forçós, l’Ajuntament requerirà al prestatari el seu compliment extemporani en el termini d’un mes. Si finalitzat aquest termini persisteix l’incompliment, s’iniciarà el procediment de reintegrament forçós del crèdit.

Una vegada acordat el reintegrament forçós per incompliment, l’Ajuntament exigirà, per la via recaptatòria, el reintegrament de tot l’import del crèdit pendent de devolució, més els interessos de demora, i procedirà contra els béns i drets dels beneficiaris, d’acord amb el que disposa l’article 38 de la Llei estatal 38/2003 i la legislació d’Hisendes Locals i General Pressupostària.


18        PROTECCIÓ DE DADES

D’acord amb la Llei 3/2018, de 5 de desembre, de Protecció de Dades i Garantia dels Drets Digitals i el Reglament (UE) 2016/679, Reglament General de Protecció de Dades, les dades facilitades seran incloses en el fitxer automatitzat del Registre de documents de l’Ajuntament i seran tractades sobre la base de política de confidencialitat de l’entitat, amb la finalitat d’administració i gestió de la relació existent entre les parts, dintre de les finalitats legítimes de l’Ajuntament. Alhora els participants presten el seu consentiment perquè les seves dades puguin ser tractades per a alguna de les finalitats esmentades o per a totes elles. Així mateix, existeix la possibilitat d’exercir els drets d’accés, rectificació, cancel·lació, oposició i limitació en els termes inclosos en la legislació vigent, mitjançant escrit adreçat a l’Ajuntament de Manresa o a través de la Seu Electrònica de l’Ajuntament


19        PUBLICACIÓ DELS MICROCRÈDITS

L’Ajuntament i els beneficiaris donaran publicitat dels microcrèdits concedits segons les previsions establertes en l’article 18 de la Llei estatal 38/2003, i també en els termes i condicions establerts en la Llei estatal 19/2013, de transparència, accés a la informació pública, i en la Llei catalana 19/2014, de transparència, accés a la informació pública i bon govern.

-=-·
Ajuntament ¿"'ft  de Manresa



ANNEX 1
PlANOL DE L'AMBIT CONSIDERAT CENTRE HISTÓRIC DE LA CIUTAT








ANNEX 2
SOL·LICITUD D’UN MICROCRÈDIT PER A L’ARRANJAMENT D’UN HABITATGE BUIT AL MUNICIPI DE MANRESA

 1.Dades de la persona que ho sol·licita 	

 Ompliu en cas de ser una persona física
Nom i cognoms: Número de DNI / NIE: Adreça:
Població:	CP:
Tel. Fix	Tel. Mòbil: Correu electrònic:

  Vull rebre notificacions electròniques relacionades amb aquesta sol·licitud a l’adreça de correu electrònic indicada en aquesta sol·licitud


 Ompliu en cas de ser una persona jurídica
Raó social:	Núm. CIF: Adreça:
Població:	CP: Correu electrònic per a notificacions:
Tel. Fix	Tel. Mòbil:

Nom i cognoms del representant legal: Número de DNI / NIE:
Tel. Fix	Tel. Mòbil:


 2. Dades del microcrèdit que es sol·licita 	

Adreça de l’habitatge a rehabilitar: Títol del sol·licitant sobre l’habitatge:
Obres a finançar (breu descripció de les obres que es pretenen executar):







Pressupost de les obres a executar (IVA exclòs): Import del crèdit que es sol·licita: (màxim 12.000 €)

Data i signatura

 	, 	de  	de 20...



Signatura de la persona/representant que ho  sol·licita




AJUNTAMENT DE MANRESA





 Documentació que s’adjunta 	



	Còpia del DNI/NIE o CIF del sol·licitant
	Còpia del document acreditatiu dels poders del representant de l’entitat en cas de persones jurídiques i DNI/NIE
de la persona signant per actuar com a representant legal de l’empresa, si s’escau.
	Documentació acreditativa de la titularitat/dret d’us/usdefruit de l’habitatge
	Declaració responsable del sol·licitant respecte al compliment dels requisits d’admissió, segons el model que contenen les bases reguladores dels microcrèdits, com a annex 3
	Documentació acreditativa d’altres subvencions concedides per a la mateixa finalitat
	Memòria valorada de les obres objecte de la sol·licitud del crèdit (descripció i pressupost desglossat per partides)
	Fotografies de l’estat actual de l’habitatge





Informació bàsica sobre protecció de dades: De conformitat amb la LO 3/2018, de 5 de desembre, de Protecció de Dades i Garantia dels drets digitals i del Reglament (UE) 2016/679 Reglament General de Protecció de Dades (RGPD) us informem el següent:
Responsable del tractament: Ajuntament de Manresa. Plaça Major, 1, 08241 Manresa. Tel. 938782300. www.manresa.cat Finalitat: La finalitat és la convocatòria de microcrèdits per a l’arranjament d’habitatges buits al municipi de Manresa, de l’Oficina Municipal d’Habitatge.
Drets de les persones interessades: Podeu accedir a les vostres dades, rectificar-les, cancel·lar-les, oposar-vos al seu tractament i sol·licitar-ne la seva limitació, enviant la vostra sol·licitud a l’adreça de l’Ajuntament o mitjançant la Seu Electrònica de l’Ajuntament.
Informació addicional:: Podeu consultar la informació addicional i detallada sobre protecció de dades a www.manresa.cat/lpd

Consentiment per al tractament de dades

	Autoritzo a l’Ajuntament, en l’àmbit de les seves competències, a fer ús de les dades personals facilitades, com també per fer tramesa d’informació general o específica que pugui ser del meu interès.

DECLARACIÓ  RESPONSABLE  DE  LA  SOL.LICITUD  D’UN  MICROCRÈDIT  PER  A L’ARRANJAMENT D’UN HABITATGE BUIT AL MUNICIPI DE MANRESA

Adreça de l’habitatge objecte de la sol·licitud del crèdit::


 Ompliu en cas de ser una persona física
Nom i cognoms: Número de DNI / NIE: Adreça:
Població:	CP:


 Ompliu en cas de ser una persona jurídica
Raó social:	Núm. CIF: Adreça:
Població:	CP:

Nom i cognoms del representant legal: Número de DNI / NIE:
Adreça:
 Població: 	CP: 	


Actuant en nom i interès propi / en representació de l’entitat indicada a l’encapçalament, DECLARO:

	l’habitatge es troba desocupat a la data de la sol·licitud del crèdit.
	El/la sol·licitant no té deutes, en procediment de recaptació executiva, amb l’Ajuntament de Manresa.
	El/la sol·licitant no incorre en cap dels supòsits previstos a l’article 13 de la Llei estatal 38/2003, General de Subvencions.
	El/la sol·licitant compleix qualsevol altra obligació que es derivi de les bases reguladores dels microcrèdits i de la normativa vigent d’aplicació.
	El/la sol·licitant es troba al corrent de la justificació de totes les subvencions rebudes per l’Ajuntament de Manresa i no es troba en cap dels supòsits de reintegrament que preveu l’article 37 de la Llei estatal 38/2003, General de Subvencions.
	El/la sol·licitant es troba al corrent  en el compliment de les obligacions tributàries i amb la seguretat social. Aquesta declaració comporta l’autorització a l’Ajuntament de Manresa perquè pugui obtenir l’acreditació d’estar al corrent del compliment d’aquestes obligacions a través de certificats telemàtics expedits per les administracions públiques competents.

I perquè així consti, signo aquesta declaració,

a .............................................., el dia ....................d.............................de 20..






Informació bàsica sobre protecció de dades: De conformitat amb la LO 3/2018, de 5 de desembre, de Protecció de Dades i Garantia dels drets digitals i del Reglament (UE) 2016/679 Reglament General de Protecció de Dades (RGPD) us informem el següent:
Responsable del tractament: Ajuntament de Manresa. Plaça Major, 1, 08241 Manresa. Tel. 938782300. www.manresa.cat Finalitat: La finalitat és la convocatòria de microcrèdits per a l’arranjament d’habitatges buits al municipi de Manresa, de l’Oficina Municipal d’Habitatge.
Drets de les persones interessades: Podeu accedir a les vostres dades, rectificar-les, cancel·lar-les, oposar-vos al seu tractament i sol·licitar-ne la seva limitació, enviant la vostra sol·licitud a l’adreça de l’Ajuntament o mitjançant la Seu Electrònica de l’Ajuntament.
Informació addicional:: Podeu consultar la informació addicional i detallada sobre protecció de dades a www.manresa.cat/lpd
 (

CONVENI REGULADOR DEL MICROCRÈDIT ATORGAT PER L’AJUNTAMENT DE MANRESA
PER A L’ARRANJAMENT D’UN HABITATGE BUIT PROPIETAT DE XXXX



Manresa,   	 de  	

de 20----



REUNITS

D’una part, el senyor Marc Aloy Guàrdia, Alcalde-President de l’Ajuntament de Manresa, I de l’altra, el/la senyor/a ....., amb DNI / NIE ......, domiciliat a................

El senyor Marc Aloy Guàrdia, en la seva condició d’Alcalde, en exercici de les funcions que li atorga la vigent legislació sobre règim local, i en representació de l’Ajuntament de Manresa, entitat local amb domicili a Manresa, Plaça Major, núm. 1, i NIF P-0811200-E, assistit pel secretari general de l’Ajuntament, Sr. José Luis González Leal. que dona fe de l’atorgament, en exercici de l’atribució legal que li confereix l’art. 3, apartat 2, lletra i, del RD 128/2018.


El/La senyor/a ................................., en nom i interès propi, d’ara en endavant la persona beneficiària.


MANIFESTEN

I.	L’Ajuntament de Manresa té la voluntat de concedir microcrèdits, sense interès, per a les obres d’adequació de les condicions d’habitabilitat d’habitatges privats buits, situats dins del municipi
de Manresa amb preferència pel centre històric de la ciutat, donant compliment a l’actuació E 32, definida en el Pla Local d’Habitatge de Manresa 2017-2022, aprovat pel Ple de la Corporació en data 15 de juny de 2017. (o pla vigent a la signatura del coveni)


II.	L’Ajuntament de Manresa, en sessió plenària de --------------, va aprovar les bases reguladores per a la concessió de microcrèdits a petits propietaris per a l’arranjament d’habitatges buits, publicades al BOPB de -----------------------.


III.	Per resolució núm. ----------, de data --------------------------, es va aprovar la convocatòria per a la concessió dels microcrèdits, publicada al BOPB del dia ----------------------------------.


IV.		En data ................ (R.E. núm. ..................) la persona beneficiària ha presentat sol·licitud per participar en la convocatòria de concessió de microcrèdits per a l’arranjament de l’habitatge situat al c/ .......................... i ha sol·licitat un crèdit, sense interès, per un import de .............€, amb
destí a l’execució d’obres valorades en .............€, sense IVA, que es descriuen en la documentació tècnica de la sol.licitud.


V.	Una vegada avaluada la sol·licitud presentada, s’ha constatat que compleix tots els requisits necessaris, d’acord amb l’ordre de presentació i amb els criteris establerts en les bases.


VI.   Mitjançant resolució de ----------(òrgan competent)-------, núm. ----------------, de data -------------------
-----, li ha estat atorgat a .............................., un crèdit per un import de ................. euros, per a


l’execució de les obres detallades en la resolució, a l’habitatge situat al c/
......................................... i amb càrrec a l’aplicació pressupostària ----------------------- del pressupost municipal de -----------.


VII.  La base 12 de les bases reguladores d’aquests microcrèdits estableix la necessitat de formalitzar l’atorgament del crèdit mitjançant un conveni que contingui les obligacions mútues entre la persona beneficiària i l’Ajuntament de Manresa.


VIII. Aquest conveni resta exclòs de l’àmbit d’aplicació de la Llei estatal 9/2017, de Contractes del
Sector Públic, d’acord amb l’establert a l’article 6.2 d’aquest text legal.



Per això, les parts, reconeixent-se mútua capacitat jurídica i d’obrar, s’obliguen al compliment dels següents


PACTES

Primer. Objecte del conveni

L’objecte d’aquest conveni és regular les condicions d’atorgament i devolució del crèdit, sense interès, atorgat per l’Ajuntament de Manresa, mitjançant resolució --------(òrgan competent)-------, núm. ---------
-------, de data ------------------------, per un import de ...............€ a favor de ............................................., per a portar a terme les obres d’arranjament de l’habitatge situat al c/ ..........................

Aquest import anirà a càrrec de l’aplicació pressupostària ...................... del pressupost municipal.


 Segon. Obligacions 	

L’Ajuntament de Manresa formalitza l’atorgament i el/la Sr./a.................... formalitza l’acceptació del crèdit, sense interès, per un import total de .................€., obligant-se a aplicar aquesta quantitat a l’execució de les obres que es descriuen a continuació i a retornar-lo d’acord amb les condicions establertes en aquest conveni.

OBRES OBJECTE DEL CRÈDIT

. descripció: ...........................


. condició de compliment del destí del crèdit: els prestataris han d’executar totes les obres que es financen i totes les altres obres necessàries per aconseguir les condicions mínimes d’habitabilitat.

. termini d’execució: sis mesos, a comptar des del dia següent al de la disponibilitat del crèdit.



Tercer. Condicions econòmiques

1.   Import del crèdit atorgat:  	 €


2.   Interès nominal anual: 0% (TAE: 0%)



3.   Disponibilitat del crèdit:


- el crèdit concedit es farà efectiu en el termini màxim d’un mes a partir del dia següent al de la signatura del conveni, d’acord amb el pla de disposició de fons de la Tresoreria municipal.


- el crèdit es farà efectiu mitjançant transferència bancària al compte bancari de la persona beneficiària, obert a l’entitat bancària ..............................................., amb el núm. IBAN..................................................................... -s’adjunta com annex núm. 1 la domiciliació bancària, per a l’ingrés del crèdit i el cobrament de les quotes d’amortització, amb validació de l’entitat  bancaria  de  la  titularitat  del  compte  (admetent-se  el  document  bancari  d’identificació telemàtica de la titularitat)

4.   Termini total d’amortització: 6 anys (que  equival a 72 mesos)


5.   Periodicitat de les quotes d’amortització:  mensual


6.   Import de cada quota mensual:   	 €


7.   Data pagament primera quota: la primera quota de devolució del crèdit es farà efectiva el primer dia del mes següent a l’ingrés de l’import aprovat com a crèdit.



Quart. Finalitat

El crèdit, sense interès, haurà de destinar-se íntegrament a abonar les despeses que tinguin relació directe amb les obres a executar, no excloses del finançament per les bases reguladores dels microcrèdits.


Cinquè. Forma de devolució

La persona beneficiària es compromet a retornar a l’Ajuntament de Manresa la quantitat prestada en el termini de 6 anys, a comptar des del primer dia del mes següent a l’ingrés de l’import aprovat com a crèdit, com s’estableix al pacte tercer.

La forma de devolució serà mitjançant càrrecs bancaris mensuals domiciliats en el compte bancari de la persona beneficiària, obert a l’entitat bancària ....................................................., amb el núm. IBAN
..................................................,  d’acord  amb  la  domiciliació  bancària  que  forma  part  d’aquest conveni, com annex núm. 1. Aquests càrrecs bancaris mensuals seran d’un import de ............ € cadascun.

S’entén per lloc de compliment de l’obligació el domicili de l’Ajuntament de Manresa, en la seva condició de subjecte concedent del crèdit, sense que la domiciliació bancària o altre sistema de pagament que pogués admetre’s ho pugui modificar.





Sisè. Justificació

requisits i condicions de la concessió del crèdit i  la realització de les obres que té per objecte.

A aquests efectes, en el termini màxim de 7 mesos a comptar des de l’endemà de la percepció efectiva del crèdit, la persona beneficiària haurà de presentar, a l’Oficina Municipal d’Habitatge, el comunicat final de l’execució de les obres, acompanyat de la documentació següent:

-	Factures justificatives pagades per la persona beneficiària

-	Llicència d’obres o comunicació prèvia, en el seu cas

-	Fotografies de les obres executades


Tota aquesta documentació haurà de presentar-se en format  original i fotocòpia per a la seva verificació.


Setè. Condicions de seguiment

La persona beneficiària es compromet  durant la vigència d’aquests acords, a facilitar a l’Ajuntament de Manresa tota aquella informació i documentació que li sigui requerida relativa a l’execució de les obres, autoritzant la  inspecció de l’edifici i de l’habitatge.

Així mateix es compromet a adoptar les recomanacions que se li indiquin des de l’Ajuntament.

El seguiment d’aquestes obres es realitzarà mitjançant personal tècnic de l’Ajuntament que vetllarà pel compliment d’aquests acords, l’execució de les obres i el control dels ingressos a efectuar per la persona beneficiària.


Vuitè. Amortització anticipada voluntària del crèdit

La persona beneficiària podrà amortitzar anticipadament el crèdit concedit.

Davant  l’amortització  parcial  anticipada  del  crèdit,  la  persona  beneficiària  podrà  optar  entre  la reducció del termini total o la reducció de la quota mensual en relació a la quantitat que quedi pendent.

Aquestes amortitzacions no meritaran cap comissió de cancel·lació anticipada.


Novè. Reintegrament anticipat forçós del crèdit per incompliment


En cas d’incompliment de les condicions establertes en les bases, en la resolució d’atorgament  i en aquest conveni i, sense perjudici de l’aplicació directe de les causes de reintegrament establertes en l’article 37 de la Llei estatal 38/2003, General de Subvencions, en el seu Reglament, aprovat pel Reial Decret 887/2006 i en l’Ordenança General de Subvencions de l’Ajuntament de Manresa, la persona beneficiària haurà de retornar íntegrament l’import concedit, en els casos següents:

f)	Si en el termini dels 7 mesos següents al dia de percepció del crèdit, no justifica l’execució de les obres de rehabilitació.

g)   Impagament de 2 quotes mensuals, encara que no siguin consecutives.

h)   Si executa obres diferents de les contemplades en la memòria valorada per a les quals es va atorgar el crèdit.

j)	Altres supòsits previstos en la normativa d’aplicació.



En els supòsits d’incompliment de les lletres a i b,  abans d’iniciar-se el procediment de reintegrament forçós, l’Ajuntament requerirà al prestatari el seu compliment extemporani en el termini d’un mes. Si finalitzat aquest termini persisteix l’incompliment, s’iniciarà el procediment de reintegrament forçós del crèdit.


L’Ajuntament de Manresa exigirà el reintegrament total de l’import del crèdit pendent de devolució davant l’incompliment, més els interessos de demora, d’acord amb el que disposa l’article 38 de la Llei estatal 38/2003, General de Subvencions.

En cas que, una vegada adoptada la resolució de declaració de l’incompliment i del  reintegrament forçós, aquest no pogués pagar-se d’un sol cop, caldrà peticionar el seu pagament fraccionat per escrit i aportar, en tot cas, un aval bancari de l’import íntegre. Les condicions d’autorització del fraccionament del reintegrament forçós es regularan pel Reglament General de Recaptació.

El període d’ingrés d’aquests imports en via voluntària serà l’establert a l’article 62 de la Llei estatal
58/2003, General Tributària. Si no s’ingressessin dins aquest període es procedirà per la via de compensació o de constrenyiment, d’acord amb el Reglament General de Recaptació.

Quan la persona beneficiària sigui una persona jurídica en seran responsables subsidiaris els administradors o les persones assimilables per les seves responsabilitats legals o estatutàries.


Desè. Durada

Aquest conveni iniciarà la seva vigència el dia de la seva signatura i finalitzarà una vegada s’hagi retornat a l’Ajuntament la totalitat del crèdit.


Onzè. Responsabilitat

Del conjunt de les obligacions assumides, la persona beneficiària en respon il·limitadament amb tots els seus béns presents i futurs.


Dotzè. Causes d’extinció

Aquest conveni es pot extingir per les següents causes:
	Devolució anticipada del crèdit
	Per mutu acord de les parts.
	Per incompliment manifest d’una de les parts signants.
	Impossibilitat sobrevinguda de l’objecte del conveni
	Per qualsevol de les causes establertes a la llei.








Tretzè. Protecció de dades personals

La persona beneficiària sota signant autoritza a l’Ajuntament de Manresa a incorporar les seves dades personals als fitxers informatitzats dels que l’Ajuntament de Manresa és responsable, i que tindran  com  a  finalitat  el  control  i  registre  de  les  operacions  al  seu  nom,  i  en  general  la correspondència i la relació obligacional contreta.


Catorzè. Publicitat del crèdit concedit

La Base de Dades Nacional de Subvencions (BDNS) opera com a sistema nacional de publicitat de subvencions i a aquests efectes l’Ajuntament haurà de remetre a la BDNS la informació sobre les convocatòries i les resolucions de concessió de crèdits, sense interès, recaigudes.
La persona beneficiària haurà de donar publicitat del crèdit concedit en els termes i condicions establerts a la Llei estatal 19/2013, de transparència, accés a la informació pública i bon govern; així com a la Llei catalana 19/2014, de transparència, accés a la informació pública i bon govern.


Quinzè. Notificació

La persona beneficiària sota signant designa com a domicili per a tot tipus de notificacions, requeriments o citacions, incloses les judicials, el que consta com a domicili en aquest conveni o l’adreça electrònica designada en la sol·licitud per a la notificació a través de mitjans electrònics, excepte  en  casos  de  modificació,  sempre  que  hagi  estat  comunicada  de  manera  fefaent  a l’Ajuntament de Manresa.

Així mateix, les notificacions i els requeriments de l’Ajuntament de Manresa a les persones que, d’acord amb l’article 14 de la Llei estatal 39/2015, del procediment administratiu comú de les administracions públiques, estan obligades a relacionar-se electrònicament amb l’Administració, es practicaran a través de mitjans electrònics.


Setzè. Interpretació

L’Ajuntament  de  Manresa  es  reserva  la  prerrogativa  d’interpretar  els  pactes  d’aquest  conveni  i resoldre els dubtes que ofereixi el seu compliment.


Dissetè. Règim jurídic

Aquest crèdit té naturalesa jurídica pública, definit com a crèdit a concedir  per l’Administració Pública a particulars, sense interès, sotmès al règim jurídic que estableix la Disposició Addicional Sexta de la Llei estatal 38/2003, General de Subvencions.

En tot allò no previst en aquest conveni s’aplicaran directament les bases reguladores de l’atorgament dels microcrèdits, l’Ordenança General de Subvencions de l’Ajuntament de Manresa, les bases generals d’atorgament de subvencions que formin part de les bases d’execució del pressupost municipal, la Llei estatal 38/2003, General de Subvencions, el seu Reglament, aprovat pel Reial Decret 887/2006, i la resta de fons jurídiques aplicables a les actuacions de foment de l’Administració Local.

Supletòriament, quan la normativa sobre subvencions no pugui ser aplicable a les especificitats pròpies d’un contracte de préstec, s’aplicarà la legislació civil general sobre les obligacions i els contractes de préstec.

Divuitè. Jurisdicció



La naturalesa administrativa del present conveni fa que siguin competents per a resoldre en darrera instància els conflictes i incidències que puguin suscitar-se, els òrgans de l’ordre jurisdiccional contenciós administratiu.

La persona beneficiària es sotmet voluntàriament a la jurisdicció competent al municipi de Manresa.

I en prova de conformitat, ambdues parts signen aquest conveni per duplicat exemplar i a un sol efecte, en el lloc i data que figuren a l’encapçalament.


Per l’Ajuntament de Manresa,                                         Persona beneficiària
(nom i cognoms)                                                                           (nom i cognoms)


Davant meu, en dono fe,
El Secretari general de l’Ajuntament de Manresa
(nom i cognoms)





Manresa, 25 de maig del 2021. La vuitena tinent d’Alcalde,
Mariona Homs Alsina.

